Vlado Krausz

**Vlado Krausz** (* 7. január 1969, Kežmarok) je slovenský textár, výtvarník a skladateľ.

## Životopis
Od detstva rád písal básničky, kreslil a zaujímal sa o výtvarné umenie. Neskôr sa naučil hrať na gitare, začal skladať vlastné piesne a maľovať. Po ukončení štúdia na SUPŠ v Košiciach vystriedal viacero zamestnaní. Od roku 2000 je v slobodnom povolaní, žije a tvorí v Kežmarku.

## Tvorba a dielo
V polovici 90. rokov začal spolupracovať ako textár so skupinou IMT Smile, neskôr so skupinou Peha a postupne s ďalšími interpretmi slovenskej populárnej hudby. Na hudobných nosičoch a streamovacích platformách mu vyšlo viac ako 700 textov piesní. Okrem vlastných textov prebásňuje texty piesní do slovenčiny pre divadlo (muzikály) a televíziu a film (rozprávky). Ako výtvarník mal niekoľko samostatných autorských výstav.

## Ocenenia
Je držiteľom 17 cien Slovenského ochranného zväzu autorov, viackrát  nominovaný a raz držiteľ ceny Aurel za pieseň roka. Niekoľko krát piesne s jeho textami zvíťazili v pesničkovej súťaži Košický zlatý poklad. Za rok 2019 bol nominovaný na cenu Krištáľové krídlo a v roku 2025 sa stal držiteľom tohto prestížneho ocenenia. 

## Texty piesní
Textársky sa podieľal na albumoch týchto skupín a interpretov:
* IMT Smile: *[[Klik-klak]]* (1996) • *[[Valec (album)|Valec]]* (1998) • *[[Nech sa páči]]* (2000) • *[[IMT Smile (album)|IMT Smile]]* 2003 (2003) • *[[Exotica]]* (2004) • *[[Diamant (album)|Diamant]]* (2005) • *[[Niečo s nami je]]* (2006) • *[[Hlava má sedem otvorov|Hlava má 7 otvorov]]* (2008) • *[[2010: Odysea dva|2010: Odysea 2]]* (2010) • *[[Rodina (album)|Rodina]]* (2012) • *[[Na ceste 1979]]* (2015) • *[[HiStory|HiSTORY]]* (2016) •  *[[Budeme to stále my]]* (2018)  • *[[Život IMT Smile 1998-2020]]* (2020) • *[[Srdce Rozum BLVD]]* (2021) • *Život človeka* (2022) • *[[Exoticana]]* (2024)
* Ivan Tásler: *[[T (album)|Tásler]]* (2001)
* Peha: *[[Niečo sa chystá]]* (1999) • *[[Krajinou]]* (2001) • *[[Experiment (album)|Experiment]]* (2003) • *[[Deň medzi nedeľou a pondelkom]]* (2005)
* Katarína Knechtová: *[[Zodiak (album)|Zodiak]]* (2008) • *[[Tajomstvá]]* (2012) • *[[Prežijú len milenci]]* (2015) • *[[Svety]]* (2021)
* Adam Ďurica: *[[Cukor a soľ]]* (2006) • *[[Dávno zomrel Rock ‘n’ Roll]]* (2011) •  *[[Mandolína (album)|Mandolína]]* (2015) • *[[Spolu (album)|Spolu]]* (2016) • *[[30 (album Adama Ďuricu)|30]]* (2018) •  ''Naše hriechy'' (2021) •  *Adam* (2025)
* Marián Čekovský: Best on (2019) • Ja nič, ja muzikant (2025)
* Peter Lipa: *[[Dobré meno]]* (2019) • NOLA (2023)
* Richard Müller: *[[’01]]* (2001) • *[[Už (album)|Už]]* (2010)
* Lukáš Adamec: *[[Lukáš Adamec (album)|Lukáš Adamec]]* (2017) • *[[... na lepšie časy...]]* (2021)
* Peter Bič Project: *[[Dream (album)|Dream]]* (2017) • *[[Labyrint (album)|Labyrint]]* (2019) • ''Hlava'' (2021) • Stále ťa má niekto rád (2025)
* Cirkus: *[[Cirkus (album)|Cirkus]]* (2006) • *[[Na rázcestí]]* (2015)
* Lucia Šoralová: *[[Zblízka]]* (2002) • *[[Púšť (album)|Púšť]]* (2005)
* Robo Grigorov: *[[Balady (Robo Grigorov)|Balady]]* (2006)
* Gladiator:*[[… ako predtým|...ako predtým]]* (2007) • *[[13]]* (2014) • *[[Deň, čo mal dávno prísť]]* (2018)
* Samuel Tomeček: *[[Mladý a drzý]]* (2005) • *[[Nespím]]* (2015)
* Anna Veselovská: *[[10 Rozdielov]]* (2013)
* Janko Lehotský: *[[Moje mladšie ja]]* (2016) • *[[Pýtam sa? Novo dur & staro mol]]* (2017)
* Lenka Nová: ''Dopisy'' (2021)

Ako textár spolupracoval aj s týmito interpretmi: Nataša Džunková, Mária Čírová, Barbara Haščáková, Robo Opatovský, Peter Cmorík, Bystrík a ďalšími, so skupinami Desmod, Basta Fidli, Popcorn Drama, ElevenHill, Dip Band, Hex, Mukatado, No Gravity, Chinaski, Raindown, Janais, Smola a hrušky, Chilli Fellaz a mnohými inými. Piesne s jeho textami vyšli na mnohých kompiláciách a výberovkách.

## Muzikál
Je autorom textov piesní k pôvodnému slovenskému muzikálu Móric Beňovský, ktorý mal premiéru v Košiciach v r.2013. (Libreto Milan Antol, hudba Adrián Harvan a Milan Antol.)

## Piesne pre deti
V roku 2011 vyšiel album piesní pre deti s názvom ''Zvieratká z paneláku'', kde je autorom hudby i textov všetkých piesní. Pesničky spolu s deťmi nahrali známi slovenskí  herci a speváci. Ako producent sa na nahrávkach podieľal Richard Müller. Album bol ocenený zlatou platňou. Ako textár spolupracuje na televíznej relácii pre deti Čekyho hudobný labák.

## Výtvarná tvorba
Vo svojej výtvarnej tvorbe sa venuje najmä maľbe akrylom. Hľadá a vymýšľa novú realitu, v ktorej sa prelínajú reálne podnety s fantáziou. Cielene narúša zásady perspektívy, gravitácie a trojrozmerného videnia sveta.

Samostatné výstavy:
* 2004 – *Z ničoho nič*, Kežmarok, Galéria u sediaceho anjela
* 2008 – *Sen všedného dňa*, Nowy Targ (PL), Galeria Jatky
* 2009 – *VEĽKÉ malé veci*, Kežmarok, Galéria u anjela
* 2009 – *Vlado Krausz - výstava obrazov*, Michalovce, Mestská galéria
* 2010, 2015 – Stará Ľubovňa, Mestská galéria
* 2014 – *Okom o čom*, Skalnaté pleso, Galéria Encián
* 2015 – Kežmarok, Mestská galéria Barónka
* 2016 – Bratislava, Drink in Gallery Andy
* 2020 – *O vtákoch a ľuďoch*, Kežmarok, Galéria u anjela
* 2023 – Spišská Stará Ves, Ateliér Ramagu
* 2026 - Odrazy, Mestská galéria, Kežmarok

## Referencie

## Iné projekty

## Externé odkazy
* O výstave Krausza v Starej Ľubovni
* Zvieratká z paneláku

Kategória:Slovenskí textári piesní
Kategória:Slovenskí hudobní skladatelia
Kategória:Slovenskí výtvarníci
Kategória:Osobnosti z Kežmarku